Саламен Башкортостанысь! — Удмурт дунне\nBy Удмурт Дунне 9 сентября, 2016 13:29\nМылкыдэз ӝутэ 35 сюрс\nТыл пыртӥ: Войнаысь войнае…\nМар вите тӥледыз 2013-тӥ арын?\nВыль Татышлы, Кальмияр, Уразгильды, Улысь Балтач, Кардон-Арибаш, Вязовка гуртъёсын ӟырдыт кичабонъёсын пумитазы Удмуртиысь вуэм егит кизилиосты.\nБашкортостанысь Татышлы ёросысь пӧртэм удмурт гуртъёсын арня ӵоже возьматъязы концертъёс. Котькудаз калык быдэс зал люкаськылӥз.\nВыль Татышлы, Кальмияр, Уразгильды, Улысь Балтач, Кардон-Арибаш, Вязовка гуртъёсын ӟырдыт кичабонъёсын пумитазы Удмуртиысь вуэм егит кизилиосты: Н. Анисимовез, И. Котельниковез, А. Корниловез, маскарчиез Ури-бери Оринаез, ас пал адямизэс Алёна Тимерхановаез. Артистъёс вань сюлэм шунытсэс кузьмазы учкисьёслы.\nМи, камсьӧр удмуртъёс, котьку чидатэк витиськом кырӟасьёсты. Тросэз кырӟанъёссы — улон сярысь, кылсярысь, «Мемие», «Берто али гуртам», «Эн люкиське»… Соос йыре, вире пыӵало, мӧзмон, жалян мылкыд ваё, сюлэмез вырӟыто, бӧрӟыто но. Пӧлазы вань жингресъёсыз но. Соку вань секытэз вунэ, эктэм ик потэ, мылкыд ӝутӥське. Макем бадӟым быгатонлык, кужым кулэ артистлы кырӟанлэсь мур пуштроссэ кылзӥсь доры вуттон понна.\nЧупрес, мыло-кыдо Ури-бери Орина кӧтэз посымон серекъятӥз — аптекаетӥ витаминлы но ветлоно уз луы ни. Иван Котельников сыӵе кужмо арганэн шудӥз, залын пукись калыкез тапыр-топ гинэ эктытӥз, тыбыртӥ ву виятозь.\nВань калыклэн нимыныз бадӟым тау кареммес вераськом артистъёслы. Югыт но вольыт мед луоз сюресты! Уж дурады азинсконъёс, азьпалан выль вормонъёс но оскон. Тӥляд задор мылкыдды мед тырмоз ваньмызлы!\nТатышлы ёрос, Бальзюга гурт\nBy Удмурт Дунне 9 сентября, 2016 13:29\tUpdated